text: Spotlight-succes i Vejle
  25 september 2011 kl. 08.30
  Børn og unge i alle aldre lod sig udfordre kreativt under årets tema ?Omvendt ? vendt om? under den seneste uges Spotlight-festival i Vejle.
  Det blev en stor succes for børn og unge - både medvirkende og publikum. Festivalen foregik både i Jelling, Børkop, Egtved, Give og Vejle og kom til udtryk i alle mulige kreative omvendtligheder i form af musik, dans, scenografi, kostumer, drama og meget andet lavet af og med børn og unge i Vejle Kommune. Festivalen blev også beriget med professionelt teater og musik, bl.a. fra svenske Sardine Sauvage, der tog Spotlights tema ?Omvendt ? vendt om? helt alvorligt, da de dansede omvendt, spiste omvendt og gik omvendt.
  - Vi har oplevet en uge, hvor alt er blevet vendt på hovedet. Børnene og de unge har vist resultatet af deres kreative udfoldelser på utallige spektakulære måder, og festivalen og børnene har været en stor succes! De har god grund til at være stolte af deres præstationer, konstaterer projektleder Jon Kraabø.
  